《环翠草堂为毕思诚赋二首 其一》
明代·陈琏

金谷久荒寂，平泉亦丘墟。孰知中林士，幽居恒宴如。

嘉树纷缭绕，翠色自扶疏。好风时一来，清气满庭除。

机心久已息，此乐应有馀。逍遥保贞素，何劳赋遂初。

作者简介：（1370—1454）明广东东莞人，字廷器，别号琴轩。洪武二十三年举人，入国子监。选为桂林教授。严条约，以身作则。永乐间历许州、扬州知府，升四川按察使，豪吏奸胥，悉加严惩。宣德初为南京国子祭酒。正统初任南京礼部侍郎。致仕。在乡逢黄萧养起义，建镇压制御之策。博通经史，以文学知名于时，文词典重，著作最多，词翰清雅。有《罗浮志》、《琴轩集》、《归田稿》等。